

Ljubljana, 9. 2. 2024

**Z A P I S N I K**

10. izredne seje Sveta RTV Slovenija z dne 31. januarja 2024. Seja se je pričela ob 15.05 v sejni sobi 5A/52, RTV center, Kolodvorska 2, Ljubljana.

**PRISOTNI ČLANI SVETA: ODSOTNI:**

1. Gaja Brecelj (MS Teams) 1. Andrea Bartole – opr.
2. Barbara Brezavšček Stegeman
3. Gregor Drnovšek
4. Goran Forbici
5. Aleš Novak (MS Teams)
6. Boštjan Ogris
7. Robert Pajek (MS Teams)
8. Janez Pirc
9. Robert Požonec (MS Teams)
10. Igor Prassel
11. Klaudija Sedar (MS Teams)
12. Špela Stare
13. Ilinka Todorovski (MS Teams)
14. Tadej Troha

15. Andreja Trtnik

16. Andraž Vehovar (MS Teams)

**OSTALI PRISOTNI:**

Zvezdan Martić predsednik Uprave

Andrej Trček član Uprave

Franci Pavšer delavski direktor

Mirko Štular direktor Radia Slovenija

Danijel Poslek v. d. odgovornega urednika I. programa Radia Slovenija

**PREKO MS TEAMS POVEZAVE SO SEJO SPREMLJALI:**

Slavica Pečovnik predsednica Finančnega odbora

Peter Kosmač sindikat kulturno umetniških ustvarjalcev

Franc Kuplen Svet delavcev

Tom Zalaznik sindikat tehničnih in administrativnih delavcev

Seja je bila sklepčna. Vodil jo je predsednik sveta Goran Forbici.

Z dodano drugo točko je bil sprejet in obravnavan naslednji dnevni red:

*1. Soglasje k imenovanju odgovornega urednika UPE Prvi program Radia Slovenija*

*2. Sprememba Pravilnika o računovodstvu*

**AD 1** 05:10🡪62:05

Uvodoma je bilo pojasnjeno, da je uprava na podlagi tretjega odstavka 21.b člena Zakona o Radioteleviziji Slovenija 23. januarja Svet RTV Slovenija zaprosila za soglasje k imenovanju gospoda Danijela Posleka za odgovornega urednika UPE Prvi program Radia Slovenija. Ker kandidat ni prejel pozitivnega mnenja večine programskih delavcev v uredništvu, je potrebno soglasje sveta.

V nadaljevanju je kandidat Danijel Poslek predstavil svoj program dela z vizijo razvoja UPE Prvi – Informativni program Radia Slovenija.

V razpravi, ki je sledila, je bil omenjen tudi anonimni dopis v zvezi z imenovanjem odgovornega urednika, podpisan z "Kolektiv UPE Radio Prvi'', ki je bil poslal na elektronski naslov sveta. V dopisu se opozarja na nekatere domnevne pravne spornosti, ker je bilo obvestilo predsednika sveta o zakonski pravici uredništva o predlaganju kandidata/ke za odgovornega urednika poslano na naslov Aktiva novinarjev radia, kar po njihovem mnenju ne predstavlja vseh v uredništvu. Pojasnjeno je bilo, da je bil tak neobvezni dopis poslan na navedeni naslov po posvetovanju s predsednikom Sveta delavcev, enako kakor že v preteklosti, saj zakonsko in statutarno ni dorečeno, kdo v takih primerih predstavlja uredništvo, vseeno pa je potrebno pripadajoče pravice uredništva v praksi zagotavljati.

Po končani razpravi je bil soglasno (16;16) sprejet sklep:

***1 – 1 Svet RTV Slovenija soglaša z imenovanjem Danijela Posleka za odgovornega urednika UPE Prvi program Radia Slovenija.***

**AD 2** 62:30🡪73:30

Pojasnjeno je bilo, da je Finančni odbor dan pred sejo sveta (30. 1. 2024) dopisno sprejel sklep, da svetu predlaga sprejetje spremembe Pravilnika o računovodstvu, natančneje spremembo 56. člena. Predsednica Finančnega odbora je v nadaljevanju predlagano spremembo praktično obrazložila in utemeljila. Povedala je, da je uprava glede na mnenje, ki ga je pridobila s strani Zveze računovodij, finančnikov in revizorjev Slovenije, podala predlog, da se spremeni 56. člen pravilnika, ki obravnava evidentiranje obveznosti za slovensko filmsko produkcijo ter evidentiranje filmov in oddaj. Ta sprememba je še toliko bolj pomembna in nujna, saj je nanjo oziroma na računovodski pravilnik vezano tudi letno poročilo zavoda, ki je v pripravi in ga bo svet obravnaval na februarski seji.

Na podlagi trenutno znanih dejstev in okoliščin ter pridobljenega mnenja Finančni odbor meni, da je sprememba tega člena smiselna. Konkretno sprememba tega člena pomeni, da prihodki iz naslova 17. člena ZSFCJA ne smejo voditi kot odloženi prihodki, ampak je potrebno ta znesek odloženih prihodkov voditi kot vračunane stroške.

Poleg spremembe omenjenega člena so bile odvzete tudi določene dikcije, ki so se nanašale predvsem na računovodske ocene, ki so bile kot predpostavke vpeljane v Pravilnik o računovodstvu, ki je veljal za leto 2022.

V nadaljevanju je bil soglasno (16;16) sprejet sklep:

***2 – 1 Svet RTV Slovenija na predlog Finančnega odbora potrjuje spremembo Pravilnika o računovodstvu, predloženo 30. 1. 2024.***

Podatki o glasovanju:



*Svetniki, ki so na seji sodelovali preko MS Teams, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 16.15.

Zapisala: Goran Forbici, l.r.

Nastja Zajc, l.r. Predsednik Sveta RTV Slovenija